**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) izstrādāts saskaņā ar Ministru kabineta 2013.gada 25.jūnija sēdes protokola Nr.36 „Informatīvais ziņojums „Par Rīgas pils ugunsgrēka seku likvidēšanu”” 56.§ (turpmāk – protokollēmums Nr.36) 8.punktu un Ministru kabineta 2013.gada 13.augusta sēdes protokola Nr.44 „Atbildes projekts Saeimas Izglītības, kultūras un zinātnes komisijai (par neatliekamiem pasākumiem Rīgas pils ugunsgrēka seku likvidēšanai)” 157.§ (turpmāk – protokollēmums Nr.44) 4.punktu, kas paredz līdzekļu piešķiršanu, lai nodrošinātu Latvijas Nacionālā mākslas muzeja, Latvijas Nacionālā vēstures muzeja un Rakstniecības un mūzikas muzeja (turpmāk – Muzeji) valdījumā esošā muzeja krājuma turpmākās bojāšanās novēršanu, tā nepieciešamo pārvietošanu, saglabāšanu un pieejamību, pievienojot detalizētus pārcelšanās izmaksu aprēķinus un salīdzinājumu ar izmaksām alternatīviem risinājumiem, kā arī ekspertu atzinumus par risinājumu īstenošanas iespējām.  |
| 2. | Pašreizējā situācija un problēmas | Nepieciešamību risināt Muzeju valdījumā esošo krājumu turpmākās bojāšanās novēršanu, to nepieciešamo pārvietošanu, saglabāšanu un pieejamību nosaka situācija, kas radusies 2013.gada 20.jūnija naktī izceļoties ugunsgrēkam nekustamā īpašumā (nekustamā īpašuma kadastra numurs Nr. 0100 008 0006) Pils laukumā 3, Rīgā (turpmāk – Rīgas pils).Rīgas pils Kastelas (Konventa) daļā Muzeji nomā telpas no Rīgas pils pārvaldītāja – valsts akciju sabiedrības „Valsts nekustamie īpašumi” (turpmāk – VNĪ). Lai arī ugunsgrēks tieši neskāra Muzeju izmantotās telpas Rīgas pilī, ugunsgrēka dzēšanas un lokalizēšanas rezultātā ar ūdeni tika salietas arī Muzeju izmantotās ekspozīciju un krātuvju telpas un ūdens skāra daļu no Muzeju krājuma priekšmetiem. Ugunsgrēka dzēšanas rezultātā ir cietušas arī Muzeju personāla darba telpas – bojāts inventārs, sabojāta daļa no datortehnikas un tajā izmantotā programmatūra.Latvijas Nacionālajam vēstures muzejam ugunsgrēka dzēšanas rezultātā bojājumi ir nodarīti telpām 2 000 m² platībā (aptuveni 45% no kopējās aizņemtās platības); krājumam – 40 000 vienībām (aptuveni 0,004% no kopējā muzeja krājuma apjoma); muzeja inventāram – 50 442 latu apmērā.  Rakstniecības un mūzikas muzejam ugunsgrēka dzēšanas rezultātā bojājumi ir nodarīti telpām 500  m² platībā (aptuveni 50% no kopējās aizņemtās platības); krājumam – 20 000 vienībām (aptuveni 2,2% no kopējā muzeja krājuma apjoma); muzeja inventāram – 12 505 latu apmērā.  Latvijas Nacionālā mākslas muzeja izmantotās telpas ūdens nav skāris, līdz ar to telpām un muzeja krājumam zaudējumi nav nodarīti.Kultūras ministrija saskaņā ar protokollēmuma Nr.36 9.punktu informāciju par ugunsgrēka radītajiem zaudējumiem 2013.gada 12. jūlijā ir iesniegusi VNĪ tālākai iesniegšanai apdrošinātājiem.Daļu no Muzeju budžeta veido Muzeju pakalpojumu sniegšanas rezultātā iegūtie pašu ieņēmumi. Pēc ugunsgrēku Rīgas pilī Latvijas Nacionālajam vēstures muzejam nav iespējams sniegt maksas pakalpojumus apmeklētājiem (ieņēmumi par biļešu realizāciju un muzeja krājumu (eksponātu) izmantošanu), kā rezultātā muzeja budžetā veidojās deficīts negūto ieņēmumu apjomā. Lai Latvijas Nacionālais vēstures muzejs 2013.gadā budžeta ietvaros nodrošinātu savu darbību plānotajā apjomā un tam neveidotos parādsaistības, nepieciešams kompensēt muzeja zaudējumus no negūtajiem ieņēmumiem 15 951 latu apmērā.Muzeju kopējie ugunsgrēka radītie zaudējumi sastāda 262 396 latus (detalizēts izmaksu aprēķins 1. pielikumā), tajā skaitā:1. Latvijas Nacionālajam vēstures muzejam izdevumi ugunsgrēka seku novēršanai sastāda 210 783 latus (aprēķināts virsstundu darbs, darbs svētku dienās, preču un pakalpojumu izdevumi bojāto priekšmetu restaurācijas veikšanai, darba vietu atjaunošanai u.c.) un zaudējumi no negūtajiem ieņēmumiem – 15 951 latus (ieņēmumi par biļešu realizāciju un muzeja krājumu (eksponātu) izmantošanu);
2. Rakstniecības un mūzikas muzejam izdevumi ugunsgrēka seku novēršanai sastāda 33 698 latus (aprēķināts virsstundu darbs, darbs svētku dienās, darbs brīvdienās, preču un pakalpojumu izdevumi bojāto priekšmetu restaurācijas veikšanai, darba vietu atjaunošanai, iekārtas mikroklimata nodrošināšanai u.c.);
3. Latvijas Nacionālā mākslas muzejam izdevumi ugunsgrēka seku novēršanai sastāda 1 964 latus (aprēķināts virsstundu darbs, darbs svētku dienās, preču un pakalpojumu izdevumi).

VNĪ kā Rīgas pils pārvaldītājs, veicot Rīgas pils Kastelas (Konventa) daļas apsekošanu (2013.gada 24.jūlija „Ēkas (būves) vizuālās apsekošanas akts”) pēc notikušā ugunsgrēka, ir secinājusi, ka Rīgas pils telpu tehniskais stāvoklis un mikrobioloģiskā vide nav piemērota Muzeju krājumu uzglabāšanai Rīgas pils telpās, kā rezultātā VNĪ aicināja Kultūras ministrijas un Muzeju vadību kritiski izvērtēt iespēju palikt esošajās Rīgas pils telpās un pārcelties uz citām pagaidu telpām līdz Muzeju krātuvju kompleksa rekonstrukcijas Pulka ielā, Rīgā, (attīstības I posms – būvniecības I kārta) darbu pabeigšanai.Kultūras ministrija ir veikusi Muzeju darbībai nepieciešamo pagaidu telpu apzināšanu, lūdzot priekšlikumus no VNĪ, Rīgas domes, augstskolām, nevalstiskajām organizācijām, kā arī apzinājusi privātā sektora piedāvājumu. Ņemot vērā Muzeju krājumu ievērojamo apjomu (Latvijas Nacionālajam vēstures muzejam – 1,6 milj. vienības; Rakstniecības un mūzikas muzejam – 0,88 milj. vienības; Latvijas Nacionālajam mākslas muzejam – 0,007 milj. vienības), kā arī Muzeju krājuma glabāšanas specifiskās prasības (Ministru kabineta 2006.gada 21.novembra noteikumi Nr.956 „Noteikumi par Nacionālo muzeju krājumu”) un tehniski funkcionālās prasības krājumu glabāšanas telpām, tika konstatēts, ka telpu pastāvīgai Muzeju krājumu izvietošanai un to pieejamības nodrošināšanai Rīgā nav – visi platību un pielāgojamības ziņā piemērotie varianti ir uzskatāmi par pagaidu risinājumu, kuros ir nepieciešams ieguldīt finanšu līdzekļus, lai telpas pielāgotu Muzeju vajadzībām.Izvērtējot saņemto priekšlikumu atbilstību Muzeju krājumu un ekspozīciju izvietošanas specifiskajām prasībām, tika secināts, ka:1. Latvijas Nacionālā vēstures muzeja krājuma vajadzībām atbilstošākais pagaidu telpu risinājums uz trīs gadiem ir nekustamais īpašums (nekustamā īpašuma kadastra Nr. 0100 040 0021) Lāčplēša ielā 106/108, Rīgā (platība ~ 5800 m2, Finanšu ministrijas valdījumā un VNĪ pārvaldīšanā). Saskaņā ar VNĪ aprēķiniem pagaidu telpu Lāčplēša ielā 106/108 izbūves (pielāgošanas) paredzētais izpildes termiņš - četri mēneši. Muzeja ekspozīcijas ar nodrošinātu izstāžu darbību vajadzībām atbilstošākais pagaidu telpu risinājums uz pieciem gadiem ir nekustamais īpašums (nekustamā īpašuma kadastra Nr. 0100 005 0051) ir ēka Brīvības bulvārī 32, Rīgā ( telpu platība ~ 2 500 m², VNĪ pamatkapitālā esošs nekustamais īpašums). Saskaņā ar VNĪ aprēķiniem pagaidu telpu Brīvības bulvārī 32 izbūves (pielāgošanas) paredzētais izpildes termiņš - četri mēneši;
2. Rakstniecības un mūzikas muzeja krājuma izvietošanai, tā saglabāšanas un pieejamības nodrošināšanai vispiemērotākās telpas uz trīs gadiem ir nekustamais īpašums (nekustamā īpašuma kadastra Nr. 0100 028 0138) Tērbatas ielā 75, Rīgā, (platība ~ 2 700 m², Finanšu ministrijas valdījumā un VNĪ pārvaldīšanā). Pagaidu telpu pielāgošanai saskaņā ar VNĪ aprēķinu nepieciešams viens mēnesis. Pagaidu telpas Tērbatas ielā 75, Rīgā, pielāgojamas tikai sākot ar 2014.gada aprīli, kad Latvijas Nacionālās bibliotēkas krājumi tiks pārvietoti uz Latvijas Nacionālās bibliotēkas jaunbūves krātuvi;
3. Latvijas Nacionālā mākslas muzeja krājuma vajadzībām atbilstošākais risinājums ir ēkā Bauskas ielā 20, Rīgā (telpu platība 900 m², SIA RaRo-Centrs īpašums) vai ēkā Ganību dambī 24a, Rīgā (telpu platība 900 m², A/S Dambis īpašums). Latvijas Nacionālais mākslas muzejs izvēli par konkrēto ēku izdarīs pēc rīkojuma projekta pieņemšanas. Pagaidu telpu pielāgošana ir neliela, tā iespējama jau 2013.gadā, bet muzeja krājuma pārvietošana - 2014.gadā .

Lai nodrošinātu Muzeju valdījumā esošo krājumu turpmākās bojāšanās novēršanu, to nepieciešamo pārvietošanu, saglabāšanu un pieejamību, Muzeji lūdz no valsts budžeta programmas „Līdzekļi neparedzētiem gadījumiem” piešķirt papildus finansējums 200 425 latu apmērā šādām pozīcijām:1. **Atlīdzība muzeju personālam**, kas papildus tiek nodarbināts ugunsgrēka seku likvidēšanā (t.sk., piemaksa par nakts darbu, samaksa par virsstundu darbu un darbu svētku dienās, piemaksa par papildu darbu, darba devēja valsts sociālās apdrošināšanas obligātās iemaksas);
2. **Izdevumi par precēm un pakalpojumiem,** kas radušies veicot darbības, kas ir neatliekami nepieciešamas, lai novērstu ugunsgrēka radītos zaudējumus (t.sk., papildu sakaru pakalpojumi, izdevumi par apkuri, ūdeni un kanalizāciju, elektroenerģiju, transporta pakalpojumiem, telpu uzturēšanu, remontdarbiem, iekārtu un inventāra nomu, biroja precēm, inventāru, degvielu);
3. **Izdevumi par kapitālieguldījumiem**, kas radušies ugunsgrēka ierobežošanas rezultātā sabojājot datortehniku, datorprogrammas, saimnieciskos pamatlīdzekļus;
4. **Pārcelšanās izdevumi, kas nepieciešami, lai** pārvietotu daļu no muzeju krājumiem un nodrošinātu ar krājumu saglabāšanu un izmantošanu saistītās muzeju funkcijas uz pagaidu telpām, kā arī uz pagaidu telpām pārvietojot Latvijas Nacionālā vēstures muzeja ekspozīciju. Pārvietošanas izdevumus sastāda krājuma priekšmetu pakošana, iepakojamais materiāls, loģistikas pakalpojumi, kā arī pagaidu telpu nomas un uzturēšanas izdevumi gan 2013.gadā, gan visā periodā, kamēr muzeji uzturas pagaidu telpās.

 Tā kā Latvijas Nacionālā vēstures muzeja pārcelšanās uz pagaidu telpām iespējama sākot ar 2014.gada 1.februāri, bet Rakstniecības un mūzikas muzeja – sākot ar 2014.gada 1.maiju, nepieciešams veikt telpu, kas saistītas ar Rīgas pils ugunsgrēka likvidēšanas sekām, renovācijas pasākumus, lai garantētu Rīgas pils telpās atbilstošu mikroklimatu un nodrošināšanu Muzeju darbību uz laiku (vismaz 6 mēneši), kamēr tiek sagatavotas attiecīgās pagaidu telpas un nodrošināta Muzeju krājumu pārcelšanās iespēja. Jāatzīmē, ka nolūkā mazināt pils konstrukciju (sienu, pārsegumu) bojājumu procesu apkures sezonās, telpu mikroklimata optimāls līmenis būs jāuztur arī pēc Muzeju pārvietošanas un Rīgas pils telpu pilnīgas atbrīvošanas un pils renovācijas un restaurācijas laikā.Ievērojot minēto, Kultūras ministrija, pamatojoties uz Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu, ir izstrādājusi rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””. Papildus nepieciešamo finansējumu Muzeju krājumu turpmākās bojāšanās novēršanai, to nepieciešamai pārvietošanai, saglabāšanai un pieejamībai no 2014. līdz 2018.gadam Kultūras ministrija lūgs piešķirt sagatavojot priekšlikumus likumprojektam par valsts budžetu 2014.gadam izskatīšanai Saeimā otrajā lasījumā. |
| 3. | Saistītie politikas ietekmes novērtējumi un pētījumi | Rīkojuma projekts šo jomu neskar. |
| 4. | Tiesiskā regulējuma mērķis un būtība | Rīkojuma projekta tiesiskā regulējuma mērķis ir nodrošināt finansējuma piešķiršanu krājumu turpmākās bojāšanās novēršanai, to nepieciešamajai pārvietošanai, saglabāšanai un pieejamībai Latvijas Nacionālajam vēstures muzejam, Rakstniecības un mūzikas muzejam un Latvijas Nacionālajam mākslas muzejamRīkojuma projekts paredz uzdevumu Finanšu ministrijai no valsts pamatbudžeta programmas 02.00.00 „Līdzekļi neparedzētiem gadījumiem" piešķirt 658 283 latus, lai nodrošinātu Muzeju valdījumā esošo muzeju krājumu turpmākās bojāšanās novēršanu, to nepieciešamo pārvietošanu, saglabāšanu un pieejamību.Rīkojuma projekts pilnībā atrisina 2.punktā minētās problēmas |
| 5. | Projekta izstrādē iesaistītās institūcijas | Kultūras ministrija, Latvijas Nacionālais vēstures muzejs, Rakstniecības un mūzikas muzejs, Latvijas Nacionālais mākslas muzejs un Finanšu ministrija (VNĪ). |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo rīkojuma projekts neskar sabiedrības intereses. |
| 7. | Cita informācija | Rīkojuma projekts skatāms vienlaikus ar Ministru kabineta rīkojuma projektu „Par finansējuma piešķiršanu Latvijas Nacionālā vēstures muzeja, Rakstniecības un mūzikas muzeja un Latvijas Nacionālā mākslas muzeja krājumu turpmākās bojāšanās novēršanai, to nepieciešamajai pārvietošanai, saglabāšanai un pieejamībai”. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2013.gads** | Turpmākie trīs gadi (tūkst. latu) |
| **2014.g.** | **2015.g.** | **2016.g.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **658,3** | **0** | **0** | **0** |
| 2.1. valsts pamatbudžets | 0 | 658,3 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | **0** | **-658,3** | **0** | **0** | **0** |
| 3.1. valsts pamatbudžets | 0 | **-658,3** | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **658,3** | **0** | **0** | **0** |
| **0** | **0** | **0** |
| **0** | **0** | **0** |
| 5. Precizēta finansiālā ietekme: | X | **0** | 0 | 0 | 0 |
| 5.1. valsts pamatbudžets | **0** | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizētu informāciju par Muzeju ugunsgrēkā radīto zaudējumu, pārcelšanās un aprīkojuma iegādes izdevumiem skatīt pielikumā Nr.1, Nr.2, Nr.3 un Nr.4.Detalizētu informāciju par Rīgas pils telpu ugunsgrēka seku likvidēšanas un uzturēšanas provizoriskajām izmaksām un pagaidu telpu pielāgošanas būvniecības darbu izmaksām skatīt pielikumā Nr.5. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”. Izdevumi var tikt precizēti, veicot apropriācijas pārdali starp pasākumiem un izdevumu ekonomiskās klasifikācijas kodiem. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. |  Nepieciešamie saistītie tiesību aktu projekti | Nepieciešami grozījumi Ministru kabineta 2013.gada 7.maija rīkojumā Nr.181 „Par finansējuma piešķiršanu Latvijas Nacionālajam vēstures muzejam, Rakstniecības un mūzikas muzejam un Latvijas Nacionālajam mākslas muzejam ēkas Pils laukumā 3, Rīgā, restaurācijas un rekonstrukcijas darbu ietvaros veicamo pārcelšanās un aprīkojuma iegādes izdevumu segšanai”, ar kuru paredzēts finansējums Latvijas Nacionālajam vēstures muzejam, Rakstniecības un mūzikas muzejam un Latvijas Nacionālajam mākslas muzejam, lai no Rīgas pils ēkas Pils laukumā 3, Rīgā, restaurācijas un rekonstrukcijas darbu ietvaros, segtu nepieciešamos pārcelšanās un aprīkojuma iegādes izdevumus uz Pulka ielu 8, Rīgā.Grozījumi nepieciešami, lai precizētu muzejiem plānotos pārcelšanās un aprīkojuma iegādes izdevumus pa gadiem, sakarā ar to, ka daļa plānoto izdevumu tiks segta no valsts budžeta programmas 02.00.00 „Līdzekļi neparedzētiem gadījumiem” izdevumiem, kā arī tiek pagarināts (aktualizēts) Muzeju krātuvju kompleksa Pulka ielā 8, Rīgā rekonstrukcijas pabeigšanas termiņš no sākotnēji plānotā 2015.gada 30.septembra uz 2016.gada 30.septembri.Grozījumus izstrādās un virzīs Kultūras ministrija pēc šā rīkojuma projekta apstiprināšanas. |
| 2. |  Cita informācija |  Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  |  Kultūras ministrija, Latvijas Nacionālais vēstures muzejs, Rakstniecības un mūzikas muzejs, Latvijas Nacionālais mākslas muzejs un Finanšu ministrija (VNĪ). |
| 2. | Projekta izpildes ietekme uz pārvaldes funkcijām  | Netiek paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Rīkojuma projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Rīkojuma projekts šo jomu neskar. |
| 6. | Cita informācija | Nav |

Anotācijas II, V un VI sadaļa – rīkojuma projekts šīs jomas neskar.

Kultūras ministra p.i.

tieslietu ministrs J.Bordāns

Vīza: Valsts sekretārs G.Puķītis

2013.09.26. 14:38

2201

L.Plakane

Tālr. 67330258

Laila.Plakane@km.gov.lv